## Zakon o izmjenama i dopunama Zakona o šumskom sjemenu i šumskim sadnicama

### NN 33/2005 (14.3.2005.), Zakon o izmjenama i dopunama Zakona o šumskom sjemenu i šumskim sadnicama

HRVATSKI SABOR

643

Na
teme­lju članka 88. Ustava Republike Hrvatske,
donosim

ODLUKU

O
PROGLAŠENJU ZAKONA O IZMJENAMA I DOPUNAMA ZAKONA O ŠUMSKOM SJEMENU I ŠUMSKIM
SADNICAMA

Proglašavam
Zakon o izmjenama i dopunama Zakona o šumskom sjemenu i šumskim sadnicama, koje­ga
je Hrvatski sabor donio na sjednici 25. ve­ljače
2005. godine.

Broj:
01-081-05-774/2
Zagreb, 4. ožujka 2005.

Predsjednik
Republike Hrvatske
**Stjepan Mesić,** v. r.

ZAKON

O
IZMJENAMA I DOPUNAMA ZAKONA O ŠUMSKOM SJEMENU I ŠUMSKIM SADNICAMA

Članak
1.

U
Zakonu o šumskom sjemenu i šumskim sadnicama (»Narodne novine«, br. 68/98.), u članku 1. stavku 2. i članku 3. stav­ku 1. riječi: »i šumarstva« zamjenjuju se riječima:
»šumarstva i vodnoga gospodarstva«.

Članak
2.

 Članak 66. mijenja se i glasi:

»Upravni nadzor nad provedbom ovoga Zakona i
propisa donijetih na temelju njega provodi
Ministarstvo.

Inspekcijski nadzor nad provedbom ovoga Zakona i
propisa donijetih na temelju njega obavlja šumarska
inspekcija Ministarstva (u daljnjem tekstu: šumarska inspekcija).

Inspekcijski nadzor nad provedbom ovoga Zakona i
propisa donesenih na temelju njega u području prometa šumskim sjemenom i
šumskim sadnicama obavlja Državni inspektorat sukladno posebnom zakonu.

Poslove
šumarske inspekcije provode državni šumarski ins­pek­tori Ministarstva (u daljnjem tekstu: državni šumarski
inspektori) i šumarski inspektori u područnim jedinicama Ministarstva (u
daljnjem tekstu: šumarski inspektori).

Inspekcijski
nadzor u prvome stupnju provode šumarski inspektori, a u drugome stupnju
državni šumarski inspektori.«

Članak
3.

Iza
članka 66. dodaju se članci 66.a, 66.b, 66.c, 66.d, 66.e, 66.f, 66.g, 66.h,
66.i, 66.j koji glase:

»Članak
66.a

Šumarski
inspektor u područnoj jedinici Ministarstva, osim poslova navedenih u članku
76.h Zakona o šumama (»Narodne novine«, br. 54/83.,
32/87., 47/89., 41/90., 5/91., 9/91., 61/91., 23/93., 76/93., 29/94., 76/99.,
8/00., 13/02. i 160/04.), obavlja slje­deće poslove:

1.
obavlja nadzor nad priznatim i izabranim sjemenskim sas­to­jinama, te priznatim klonskim i
generativnim sjemenskim plantažama, površinama za proizvodnju šumskih sadnica,
opremom, objektima za doradu, skladištima, prijevoznim sredstvima, propisanim
dokumentima za sjeme i sadnice,

2.
obavlja nadzor provedbe odredaba Programa za gospodarenje priznatim sjemenskim
sastojinama,

3.
nadzire proizvodnju, uporabu i doradu šumskog sjemena i šumskih sadnica,

4.
uzima uzorke šumskog sjemena i sadnica radi davanja na analizu,

5.
zabranjuje stavljanje u uporabu šumskog sjemena i sadnica ako utvrdi da ne
udovoljavaju kakvoći i drugim uvjetima propisanim ovim Zakonom i propisima donijetim na temelju njega,

6.
naređuje otklanjanje nedostataka vezanih uz proizvodnju i kakvoću šumskog sjemena
i sadnica ukoliko ne ispunjavaju odred­be iz Zakona i
propisa donesenih na temelju njega,

7.
privremeno, do okončanja postupka zabranjuje proizvod­nju i uporabu šumskog
sjemena i šumskih sadnica,

8.
naređuje uništenje i propisuje postupak uništenja šumskog sjemena i šumskih
sadnica za koje proizvodnja i uporaba nisu dopuštene ili ne odgovaraju kakvoći
i drugim uvjetima propisanim ovim Zakonom i propisima donesenim na temelju
njega,

9.
vodi službene podatke i evidencije za područje županije o poduzetim mjerama i
povredama ovoga Zakona i propisa donijetih na temelju
njega,

10.
izvješćuje nadležna tijela državne uprave o uočenim nepravilnostima i traži
provođenje određenih postupaka, ako sama nije ovlaštena izravno postupati,

11.
podnosi zahtjeve za pokretanje prekršajnih postupaka zbog povrede odredaba
ovoga Zakona i propisa donijetih na temelju njega.

Članak
66.b

Državni
šumarski inspektor u Ministarstvu obavlja sljedeće poslove:

1.
nadzire ispunjavanje uvjeta pravnih i fizičkih osoba upisanih u upisnike iz
članka 5. stavka 1. ovoga Zakona,

2.
nadzire rad šumarske inspekcije u područnim jedinicama,

3.
rješava žalbe protiv rješenja šumarske inspekcije u pod­ruč­nim jedinicama,

4.
vodi službene podatke o povredama odredaba ovoga Za­ko­na i propisa donijetih na temelju njega,

5.
nadzire uporabu šumskog sjemena i šumskih sadnica iz uvoza,

6.
podnosi zahtjeve za pokretanje prekršajnog postupka zbog povrede odredaba ovoga
Zakona i propisa donijetih na temelju njega,

7.
nadzire i ostale poslove propisane ovim Zakonom.

Članak
66.c

Pravne
i fizičke osobe koje podliježu nadzoru državnoga šumarskog inspektora i
šumarskog inspektora dužne su mu omogućiti obavljanje inspekcijskoga nadzora,
pružiti potrebne po­datke i obavijesti te osigurati
uvjete za nesmetani rad.

Pravne
i fizičke osobe iz stavka 1. ovoga članka dužne su na zahtjev državnoga
šumarskog inspektora i šumarskoga inspektora u određenome roku dostaviti ili
pripremiti podatke i materijale koji su mu potrebni za obavljanje poslova
inspekcijskoga nadzora.

Rok
iz stavka 2. ovoga članka mora biti primjeren vrsti zahtjeva.

Članak
66.d

Državni
šumarski inspektor i šumarski inspektor u obav­lja­nju inspekcijskoga nadzora vodi postupak, sastavlja
zapisnik i do­nosi rješenje, kad je za to ovlašten ovim Zakonom i propisima donijetim na temelju njega.

Na postupak državnoga šumarskog inspektora i
šumarskoga inspektora primjenjuju se odredbe Zakona o općem upravnom postupku,
ako ovim Zakonom nije drukčije određeno.

Članak 66.e

Ako državni šumarski inspektor i šumarski inspektor
u obav­ljanju
inspekcijskoga nadzora utvrdi da je povrijeđen ovaj Zakon ili propisi doneseni
na temelju njega, naredit će rješenjem da se utvrđene nepravilnosti, odnosno
nedostaci uklone u određenome roku.

Državni šumarski inspektor i šumarski inspektor
donijet će rješenje iz stavka 1. ovoga članka bez odgode, a najkasnije u roku
od 15 dana od dana završetka inspekcijskog nadzora.

Članak
66.f

Državni
šumarski inspektor i šumarski inspektor donijet će usmeno rješenje i odmah narediti
izvršenje kada utvrdi da pravna ili fizička osoba obavlja djelatnost protivno u
prekršajnom postupku izrečenoj zaštitnoj mjeri zabrane obavljanja djelatnosti,
a koja je postala izvršna.

Rješenje
iz stavka 1. ovoga članka unijet će se u zapisnik o obavljenom inspekcijskom
pregledu. U provedbi rješenja iz stav­ka 1. ovoga članka šumarski će inspektor
pečaćenjem ili na drugi način zatvoriti prostorije (objekt) u kojem se obavlja
djelatnost, a može do konačne odluke nadležnoga tijela oduzeti opremu, uređaje,
sredstva za rad i prijevozna sredstva kojima se obavlja djelatnost.

Članak
66.g

Protiv
rješenja šumarskih inspektora može se u roku od 15 dana od dana dostave
rješenja izjaviti žalba državnom šumarskom inspektoruu Ministarstvu.

Žalba
protiv rješenja iz stavka 2. ovoga članka ne zadržava izvršenje rješenja.

Šumarski inspektor, protiv čijeg rješenja je
izjavljena žalba, može odgoditi izvršenje rješenja ako bi ono prouzrokovalo
opasnost za ljude ili štetu koja bi se teško mogla popraviti.

Protiv rješenja državnoga šumarskog inspektora
nije dopuš­te­na žalba, ali se može pokrenuti upravni
spor.

Članak 66.h

U obavljanju inspekcijskog nadzora državni
šumarski ins­pek­tor i
šumarski inspektor može privremeno, do donošenja rješenja o izvršenom prekršaju
ili presude o kaznenom djelu, oduzeti dokumentaciju i predmete koji u
prekršajnom ili sudskom postupku mogu poslužiti kao dokaz.

O privremenom oduzimanju dokumentacije ili
predmeta iz stavka 1. ovoga članka izdaje se potvrda.

Članak 66.i

Ako državni šumarski inspektor i šumarski
inspektor po-
sumnja da šumsko sjeme, odnosno šumske sadnice ne odgovaraju uvjetima
propisanim ovim Zakonom i propisima donijetim na
temelju njega, uzet će određeni broj uzoraka i dostaviti ih na analizu
ovlaštenoj ustanovi iz članka 15. stavka 1. i članka 43. stavka 1. ovoga
Zakona.

Uzorci za raščlambu dostavljaju se pod šifrom.
Način uzima­nja uzoraka, njihov broj i količinu
propisuje ministar.

Članak 66.j

Vlasnik uzorka dužan je podmiriti troškove
analize uzorka ako se utvrdi da šumsko sjeme, odnosno šumske sadnice od kojih
su uzeti uzorci ne odgovaraju propisanim uvjetima.

Ako se analizom utvrdi da uzorci odgovaraju
odredbama ovoga Zakona i propisima donijetim na
temelju njega troškove analize podmiruje Ministarstvo.

Vlasnik
proizvoda od kojeg je uzet uzorak nema pravo na naknadu vrijednosti uzorka.«

Članak
4.

U
članku 78. stavku 1. riječi: »ili fizička« brišu se.

Iza
stavka 2. dodaje se stavak 3. koji glasi:

»Za
prekršaje iz stavka 1. ovoga članka kaznit će se fizička osoba novčanom kaznom
od 3.000,00 do 8.000,00 kuna.«

Članak
5.

U
članku 79. stavku 1. riječi: »ili fizička« brišu se.

Iza
stavka 2. dodaje se stavak 3. koji glasi:

»Za
prekršaje iz stavka 1. ovoga članka kaznit će se fizička osoba novčanom kaznom
od 2.000,00 do 5.000,00 kuna.«

Članak
6.

U
članku 80. stavku 1. riječi: »Novčanom kaznom od 3.500,00 do 20.000,00 kuna
kaznit će se za prekršaj pravna ili fizička osoba:« zamjenjuju se riječima:
»Novčanom kaznom od 5.000,00 do 20.000,00 kuna kaznit će se za prekršaj pravna
osoba:«

Iza
stavka 2. dodaje se stavak 3. koji glasi:

»Za
prekršaje iz stavka 1. ovoga članka kaznit će se fizička osoba novčanom kaznom
od 1.000,00 do 5.000,00 kuna.«

Članak
7.

Propise za čije je donošenje ovlašten ovim
Zakonom, ministar će donijeti u roku od 6 mjeseci od dana njegova stupanja na
snagu.

Članak 8.

Danom stupanja na snagu ovoga Zakona u Zakonu o
državnom inspektoratu (»Narodne novine«, br. 76/99.,
96/03., 151/03. i 160/04.) u članku 2. stavku 1. riječi: »šumskom sjemenu i šum­skom sadnom materijalu« brišu se, u članku 3. podstavku 23.
rije­či: »proizvodnja, i kakvoća« brišu se, u članku
12. stavku 1. rije­či: »šumskog sjemena i šumskog
sadnog materijala« brišu se, u članku 58. stavku 9. podstavci 14. i 15. brišu
se, u podstavku 16. riječi: »i uporabu« brišu se, a u podstavku 17. riječi: »za
koje proizvodnja, promet i uporaba nisu dopušteni« zamjenjuju se rije­či­ma: »za koje promet nije dopušten«.

Članak 9.

Ovaj Zakon stupa na snagu osmoga dana od dana
objave u »Narodnim novinama«.

Klasa: 321-07/05-01/02
Zagreb, 25. veljače 2005.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 33/2005-643